Diari Oficial de la Generalitat Valenciana


Sumari del DOGV 4359, del 17-10-2002 (2002/11665)

ACORD de 15 d'octubre de 2002, del Govern Valencià, pel qual s'establixen les retribucions de les categories professionals existents en les unitats de prevenció de riscos laborals.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   4359

Data del DOGV
:   17-10-2002

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2002/11010


Data del document
:   15-10-2002

Organisme emissor
:   Conselleria de Sanitat

Tipus de document
:   Acord

Descriptors 

:   * salari
    * metge
    * professió sanitària
    * seguretat en el treball

ACORD de 15 d'octubre de 2002, del Govern Valencià, pel qual s'establixen les retribucions de les categories professionals existents en les unitats de prevenció de riscos laborals. [2002/X11229]
  
El Govern Valencià, en la reunió del dia 15 d'octubre de 2002, adoptà l'acord següent:
  
L'aplicació de la Llei 31/1995, de 8 de novembre, de Prevenció de Riscos Laborals, així com del seu reglament, aprovat pel Reial Decret 39/1997, de 17 de gener, dels Servicis de Prevenció, imposa l'obligació de posar en marxa els recursos necessaris per al desenrotllament de les activitats preventives.
  
D'altra banda, el Reglament dels Servicis de Prevenció de Riscos Laborals en l'Àmbit de l'administració de la Generalitat Valenciana i els seus Organismes Autònoms, aprovat pel Decret 123/2001, de 10 de juliol, del Govern Valencià, en el seu article 10 establix que l'organització dels recursos necessaris per al desenrotllament de les activitats preventives en l'administració de la Generalitat Valenciana i els seus organismes autònoms es realitzarà en la modalitat de servicis de prevenció propis.
  
Esta circumstància obliga d'assignar, en l'àmbit de les institucions sanitàries de la Conselleria de Sanitat, les retribucions corresponents a les categories professionals que, d'acord amb els articles 34 i següents del citat Reial Decret 39/1997, han d'incloure's en els servicis de prevenció, assignació que, d'acord amb l'article 53 de la Llei 11/2000, de 28 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, podrà ser realitzada pel Govern Valencià segons les competències que té en matèria retributiva.
  
Els criteris seguits a l'hora de determinar l'import d'estes retribucions han sigut els següents:
  
1. S'ha tingut en compte que les places de tècnic d'Higiene, Ergonomia i Seguretat en el Treball es poden cobrir, d'acord amb el Reglament dels Servicis de Prevenció, indistintament per personal dels grups A o B. Per este motiu, es creen les retribucions que li correspondrien si es cobriren amb personal del grup A, nivell de complement de destinació 24, i complement específic igual que el corresponent, amb este nivell, al personal no sanitari que no té direcció. Per la seua banda, si es cobrixen amb personal del grup B, el complement de destinació equivalent en les actuals taules retributives és el 21, havent de percebre el mateix complement específic que correspon al grup A, atès que este complement retribuïx les característiques concretes de cada lloc de treball, amb independència de la titulació.
  
2. Al tècnic mitjà/DUI se li assigna el mateix complement de destinació que a la resta de tècnics, percebent les mateixes retribucions anuals que la resta del personal ATS/DUI, als quals, a més de la titulació, se'ls requerix la possessió d'una especialitat.
  
3. En les retribucions dels metges del Treball s'ha tingut en compte l'article 54 de la citada Llei 11/2000, que establix que els complements específics són el A, B o C, per la qual cosa es preveuen estes tres opcions.
  
4. Al tècnic intermedi, corresponent al grup C, tenint en compte el nivell d'especialització, se li assigna unes retribucions equivalents al tècnic de Manteniment.
  
Per tot això, després d'haver sigut negociat en la Mesa Sectorial de Sanitat, de conformitat amb el que preveu l'article 32.b) de la Llei 9/1987, de 12 de juny, d'Òrgans de Representació, Determinació de les Condicions de Treball i Participació del Personal al Servici de les Administracions Públiques, i a proposta del conseller de Sanitat, el Govern Valencià
  
ACORDA
  
Primer
  
Assignar les retribucions corresponents a les categories professionals que s'integren en els servicis de prevenció de riscos laborals que, desglossades per conceptes, seran les que figuren en l'annex.
  
Segon
  
El present acord tindrà efectes a partir del dia de la seua adopció.
  
Tercer
  
Ordenar la publicació del present acord en el Diari Oficial de la Generalitat Valenciana.
  
València, 15 d'octubre de 2002
  
El vicepresident i secretari del Govern Valencià,